Ola Toivonen (Degerfors, 3 de juliol de 1986) és un futbolista suec d'ascendència finlandesa que juga com a davanter al Toulouse FC de la Ligue 1, i a la selecció sueca. Després de començar la seva carrera a la seva terra natal, va fitxar pel PSV Eindhoven el gener de 2009 i va romandre allí durant cinc temporades i mitja fins que fou traspassat al Rennes per 2,5 milions d'euros. Internacional amb Suècia des de 2007, ha jugat més de 50 partits amb la selecció, i va formar part de la seva plantilla per a l'Eurocopa 2012 i la Copa del Món de Futbol de 2018.